CELEX: 62012TN0302
Language: et
Date: 2012-07-06 00:00:00
Title: Kohtuasi T-302/12: 6. juulil 2012 esitatud hagi — Torrefacção Camelo versus Siseturu Ühtlustamise Amet — Pato Hermanos (kohvipakendite kaunistus)

8.9.2012   
            
            
               ET
            
            
               Euroopa Liidu Teataja
            
            
               C 273/17
            
         6. juulil 2012 esitatud hagi — Torrefacção Camelo versus Siseturu Ühtlustamise Amet — Pato Hermanos (kohvipakendite kaunistus)
   (Kohtuasi T-302/12)
   2012/C 273/29
   Hagiavalduse keel: hispaania
   
      Pooled
   
   
      Hageja: Torrefacção Camelo Lda (Campo Maior, Portugal) (esindaja: advokaat J. Massaguer Fuentes)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Lorenzo Pato Hermanos, SA (Madrid, Hispaania)
   
      Nõuded
   
   Hageja palub, et Üldkohus, tuginedes esitatud hagiavaldusele ja sellele lisatud dokumentidele, tunnistaks Siseturu Ühtlustamise Ameti kolmanda apellatsioonikoja 17. aprilli 2012. aasta otsuse R 2378/2010-3 peale esitatud hagi tähtaegseks ja vorminõuetele vastavaks ning järgides kohast menetlust, rahuldaks hagi, tühistades vaidlustatud otsuse ja kinnitades tühistamisosakonna 26. novembri 2010. aasta otsust, millega tunnistati kehtetuks ühenduse kaubamärk nr 0 0070 6940-0001, ja mõistaks kohtukulud välja Lorenzo Patos Hermanos, SA-lt, kui viimane vaidleb hagile vastu.
   
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: disainilahendus punasel taustal, valge ääristusega kohvioad, mis asetsevad korrapäratult punasel taustal, ja kaks kollast horisontaalset piiri üleval ja all punase tausta peal, kaupadele Locarno klassifikatsiooni klassis nr 99-00 — registreeritud ühenduse kaubamärk nr 0 0070 6940-0001.
   
      Ühenduse kaubamärgi omanik: Lorenzo Pato Hermanos, SA.
   
      Ühenduse kaubamärgi kehtetuks tunnistamist taotlev pool: hageja.
   
      Kehtetuks tunnistamise taotluse põhjendus: määruse (EÜ) nr 6/2002 artiklite 4–9 rikkumine.
   
      Tühistamisosakonna otsus: rahuldada kehtetuks tunnistamise taotlus.
   
      Apellatsioonikoja otsus: tühistada tühistamisosakonna otsus ja jätta kehtetuks tunnistamise taotlus rahuldamata.
   
      Väited: määruse (EÜ) nr 6/2002 artiklite 5 ja 6 rikkumine.